

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinsko vijeće**

KLASA: 021-05/21-01/9

URBROJ: 2178/12-03-21-02

Velika Kopanica, 27. prosinca 2021. godine.

**Z A P I S N I K**

**s 7. sjednice Općinskog vijeća**

**Općine Velika Kopanica**

 Na 7. sjednici Općinskog vijeća Općine Velika Kopanica, održanoj je dana 27. prosinca 2021.g u Općinskoj vijećnici, Vladimira Nazora 1, Velika Kopanica s početkom u 19:10 sati, bilo je prisutno 11 od 13 izabranih Vijećnika Općinskog vijeća Općine Velika Kopanica.

Nazočni vijećnici: Tomislav Jagić, Ivan Antolović, Marija Jularić Ergotić, Patricija Kurtušić, Robert Matasović, Blaž Šokčević, Miroslav Matić, Maja Crnolatac, Darko Relota, Ana Radičević, Tomislav Matasović

Odsutni vijećnici: Terezija Zrakić i Krunoslav Zdunić

Ostali prisutni: Ivan Meteš – načelnik, Blaženka Radičević- zapisničarka

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić otvorio je sjednicu u 19:10 h i pozdravio sve prisutne te konstatirao kvorum.

DNEVNI RED:

1. Izmjene i dopune Proračuna Općine Velika Kopanica za 2021. godinu:
	1. Prijedlog Izmjena i dopuna Proračuna Općine Velika Kopanica za 2021. godinu,
	2. Prijedlog Izmjena i dopuna Programa građenja komunalne infrastrukture na području Općine Velika Kopanica u 2021. godini,
	3. Prijedlog Izmjena i dopuna Programa održavanja komunalne infrastrukture području Općine Velika Kopanica u 2021. godini,
	4. Prijedlog Izmjena i dopuna Programa utroška naknade za zadržavanje nezakonito izgrađenih zgrada u prostoru na području Općine Velika Kopanica u 2021. godini,
	5. Prijedlog Izmjena i dopuna Programa korištenja sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Velika Kopanica u 2021. godini,
	6. Prijedlog Izmjena i dopuna Programa korištenja sredstava ostavrenih od promjene namjene polj. zemljišta na području Općine Velika Kopanica u 2021. godini,
	7. Prijedlog Izmjena i dopuna Programa socijalne skrbi na području Općine Velika Kopanica u 2021. godini,
	8. Prijedlog Izmjena i dopuna Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2021. godini,
	9. Prijedlog Izmjene i dopune Programa vatrogastva i civilne zaštite na području Općine Velika Kopanica u 2021. godini.
2. Prijedlog Odluke o određivanju pravnih osoba i udruga građana od interesa za sustav civilne zaštite Općine Velika.
3. Prijedlog Analize stanja sustava civilne zaštite za Općinu Velika Kopanica u 2021. godini.
4. Prijedlog Godišnjeg plana razvoja sustava civilne zaštite s financijskim učincima za trogodišnje razdoblje za 2022.-2024.g.
5. Prijedlog Smjernica za organizaciju i razvoj sustava civilne zaštite 2022. – 2025. god.
6. Prijedlog Odluke o osnivanju Lokalne akcijske grupe u ribarstvu (LAGUR).
7. Razno.

Predsjednik Dnevni red daje na raspravu. Nakon što nije bilo komentara i prijedloga i na glasanje. Dnevni red je usvojen jednoglasno (11 glasova ZA).

**TOČKA 1:** **Izmjene i dopune Proračuna Općine Velika Kopanica za 2021. godinu:**

* 1. Prijedlog Izmjena i dopuna Proračuna Općine Velika Kopanica za 2021. godinu,
	2. Prijedlog Izmjena i dopuna Programa građenja komunalne infrastrukture na području Općine Velika Kopanica u 2021. godini,
	3. Prijedlog Izmjena i dopuna Programa održavanja komunalne infrastrukture području Općine Velika Kopanica u 2021. godini,
	4. Prijedlog Izmjena i dopuna Programa utroška naknade za zadržavanje nezakonito izgrađenih zgrada u prostoru na području Općine Velika Kopanica u 2021. godini,
	5. Prijedlog Izmjena i dopuna Programa korištenja sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Velika Kopanica u 2021. godini,
	6. Prijedlog Izmjena i dopuna Programa korištenja sredstava ostvarenih od promjene namjene polj. zemljišta na području Općine Velika Kopanica u 2021. godini,
	7. Prijedlog Izmjena i dopuna Programa socijalne skrbi na području Općine Velika Kopanica u 2021. godini,
	8. Prijedlog Izmjena i dopuna Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2021. godini,
	9. Prijedlog Izmjene i dopune Programa vatrogastva i civilne zaštite na području Općine Velika Kopanica u 2021. godini.

Predsjednik otvara 1. točku dnevnog reda i daje riječ načelniku. Načelnik podsjeća na plan Proračuna koji se donosio za 2021.godinu u iznosu 27.955.300,00kn, zbog izostanka europskih projekta taj iznos je značajno manji, što u nastavku objašnjava. Kaže da je Općina iz Ministarstva regionalnog razvoja i fondova EU dobila 300.000,00kn za projekt rekonstrukcije Društvenog doma u Velikoj Kopanici, od Ministarstva graditeljstva 150.000,00kn za izgradnju javne rasvjete u Ulici Gorjanci, faza I, od Županije 200.000,00kn za izgradnju ceste u Ulici Gorjanci, od HZZ-a 150.000,00kn za financiranje javnih radova na kojima su bile zaposlene 4 osobe. Najveći projekt je izgradnja ceste prema šumama, Općina je dobila 2.500.000,00kn predujma, a ostalo je financirano pomoću kredita. Ovih dana završavamo sa prikupljanjem dokumentacije koja je potrebna za povrat sredstva nakon čega ćemo zatvoriti kredit. Ističe najznačajnije projekte koji su se provodili na području Općine u 2021.godini kao što je Cesta u Ulici Gorjanci koja je sufinancirana od strane Županije u iznosu od 200.000,00kn, ostalo iz proračuna Općine Velika Kopanica. Izgradnja Društvenog doma u Kupini, izgradnja pješačkog mosta u Beravcima, opremanje mrtvačnice u Maloj Kopanici, projekt DONA- DOprinosim i Napredujem, kupnja radnih bilježnica za sve osnovnoškolce, sufinanciranje srednjoškolaca, sadnja drvoreda u Beravcima i u ulici Ivana Filipovića, rekonstrukcija ceste u Ćavatovu, priključenje struje i uređenje okoliša oko Lovačkog doma u Divoševcima. Načelnik nastavlja da je zadovoljan ostvarenim te kako je ovaj Proračun u iznosu od oko 18.000.000,00kn najveći do sada.

Kako nema nikakvih komentara, pitanja i prijedloga, Predsjednik daje ovu točku Dnevnog reda na glasanje.

Izmjene i dopune Proračuna Općine Velika Kopanica za 2021. godinu s pripadajućim prijedlozima ( a – i) su usvojene s 9 glasova ZA i 2 PROTIV.

**TOČKA 2:** **Prijedlog Odluke o određivanju pravnih osoba i udruga građana od interesa za sustav civilne zaštite Općine Velika.**

Predsjednik otvara 2. točku dnevnog reda i daje riječ načelniku stožera Blažu Šokčeviću koji u nastavku kaže kako nam je prema Zakonu o civilnoj zaštiti dužnost donijeti ovu Odluke uz suglasnost Civilne zaštite Brodsko-posavske županije koju su već ranije dobili. Nada se kako nikada neće morati upotrijebiti niti navedene udruge niti pravne osobe u Odluci.

Kako nema nikakvih komentara, pitanja i prijedloga, Predsjednik daje ovu točku Dnevnog reda na glasanje.

Prijedlog Odluke o određivanju pravnih osoba i udruga građana od interesa za sustav civilne zaštite Općine Velika Kopanica usvojen je s 9 glasova ZA i 2 SUZDRŽANA.

**TOČKA 3:** **Prijedlog Analize stanja sustava civilne zaštite za Općinu Velika Kopanica u 2021. godini.**

Predsjednik otvara 3. točku dnevnog reda i daje riječ načelniku stožera civilne zaštite Blažu Šokčeviću. Ukratko pojašnjava materijale koji su dostavljeni vijećnicima na mail u pozivu. U ovoj analizi stanja navedene su zadaće koje ima općinsko vijeće, općinski načelnik, zakonske obaveze i što je poduzeto u 2021. godini. Također je prikazana i postrojba civilne zaštite opće namjene, koliko ima skupina i koji su članovi stožera. Ističe da su se četiri puta sastali ove godine u ovom sastavu zbog epidemiološke situacije i stožer je i dalje aktivan. U 7.točki se nalazi zaključak o stanju sustava civilne zaštite, procjenu je izradila firma In konzaltig i tu se nalaze upute na čemu treba poraditi kako bi se to podiglo na višu razinu. Kao prilog imamo tablicu, izvod iz proračuna gdje je prikazano koliko je sredstava utrošeno, smatra da je što se tiče 2021.godine moglo puno više, ali sve su to posljedice pandemije pošto su bile zabrane okupljanja, nada se da će ubuduće biti bolje.

Kako nema nikakvih komentara, pitanja i prijedloga, Predsjednik daje ovu točku Dnevnog reda na glasanje.

Prijedlog Analize stanja sustava civilne zaštite za Općinu Velika Kopanica u 2021. godini.

usvojene s 9 glasova ZA i 2 SUZDRŽANA.

**TOČKA 4:** **Prijedlog Godišnjeg plana razvoja sustava civilne zaštite s financijskim učincima za trogodišnje razdoblje za 2022.-2024.g.**

Predsjednik otvara 4. točku dnevnog reda i daje riječ načelniku stožera civilne zaštite Blažu Šokčeviću. U ovom Godišnjem planu razvoja vidi se što je konkretnije planirano za 2022., 2023. i 2024.godinu. Opisani su ciljevi i mjere aktivnosti u 2022.godini kroz navede točke gdje su navedeni nositelji tog rada, suradnici i koji su rokovi koji su planirani, ali su i podložni promjenama ovisno o situaciji. Napominje da će početkom 2022.godine ažurirati članove postrojbe opće namjene, također je u planu i odraditi vježbu, ali to sve ovisi o situaciji na terenu.

Kako nema nikakvih pitanja i komentara, Predsjednik daje ovu točku dnevnog reda na glasanje. Prijedlog Godišnjeg plana razvoja sustava civilne zaštite s financijskim učincima za trogodišnje razdoblje za 2022.-2024.g. usvojen je s 9 glasova ZA i 2 SUZDRŽANA.

**TOČKA 5: Prijedlog Smjernica za organizaciju i razvoj sustava civilne zaštite 2022. – 2025. god**

Predsjednik otvara 5. točku dnevnog reda i daje riječ načelniku stožera civilne zaštite Blažu Šokčeviću i on nastavlja kako su ovim smjernicama opisane sve ugroze u našoj Općini kojima smo izloženi, ističe potrese, nesreće s opasnim tvarima te cestovni promet. Navodi da se u smjernicama navode ciljevi, mjere i aktivnosti koje treba poduzeti ukoliko dođe do ovih opasnosti i da se nada kako neće doći do potrebe podizanja civilne zaštite.

Kako nema nikakvih pitanja i komentara, Predsjednik daje ovu točku dnevnog reda na glasanje. Prijedlog Smjernica za organizaciju i razvoj sustava civilne zaštite 2022. – 2025. god usvojen je s 9 glasova ZA i 2 SUZDRŽANA.

**TOČKA 6.** **Prijedlog Odluke o osnivanju Lokalne akcijske grupe u ribarstvu (LAGUR).**

Predsjednik otvara 6. točku dnevnog reda i daje riječ načelniku. Načelnik pojašnjava kako je Općina Velika Kopanica član Lokalne akcije grupe Slavonska ravnica (LAG) koja obuhvaća 11 Općina istočnog dijela Brodsko-posavske županije. Najviše ju koriste jedinice lokalne samouprave i naši poljoprivrednici. Ono što je Lokalna akcijska grupa za poljoprivredu tako je LAGUR važan za ribarstvo. Budući da imamo izlaz na rijeku Savu možemo osnovati LAGUR, ovo je nešto novo i nije do sada djelovalo na području Slavonije, nego u Dalmaciji i Istri, na području mora gdje su onda preko LAGURA-a mogli povući značajna sredstva. Sada i mi koji imamo izlaz na rijeku Savu možemo osnovati LAGUR, prvi korak je donijeti ovu Odluku, a onda kasnije možda i ostvariti nešto više, ističe načelnik.

Kako nema nikakvih pitanja i komentara, Predsjednik daje ovu točku dnevnog reda na glasanje.Prijedlog Odluke o osnivanju Lokalne akcijske grupe u ribarstvu (LAGUR) je usvojen s

9 glasova ZA i 2 SUZDRŽANA.

**TOČKA 7. Razno.**

Predsjednik otvara 7. točku dnevnog reda i daje riječ načelniku. Budući da je kraj godine, načelnik se zahvaljuje na sudjelovanju i donošenju svih akata u ovom sazivu, nije bilo puno sjednica, ali smo donijeli značajne Odluke za boljitak naše sredine, ističe načelnik. Poželio je svima sve najbolje u Novoj Godini.

Kako nema nikakvih daljnjih pitanja i komentara, Predsjednik zatvara sjednicu u 19:35 h.

Zapisničar Predsjednik Općinskog vijeća

**Blaženka Radičević Tomislav Jagić, mag.ing.silv.**